Številka: 000-00/0000-00

Datum: 27.10.2023

1. **ZADEVA: Predlogi za spremembo Predloga Zakona o spodbujanju skladnega regionalnega razvoja**

Spoštovani,

Sporočamo predloge za spremembo PREDLOGA ZAKONA O SPODBUJANJU SKLADNEGA REGIONALNEGA RAZVOJA in posledično tudi meril da določitev obmejnih območij.

Predlagamo, da se merila za določitev obmejnih območij nekoliko spremenijo oz. dopolnijo. Poleg znižanja kriterijev predlagamo, da se uvrstijo tudi dodatna merila v Uredbo o določitvi obmejnih problemskih območij.

Občina Jesenice je je postindustrijska občina z veliko degradiranimi površinami, gospodarstvo v občini temelji na predelovalni pretežno kovinski industriji, ki za svoje delovanje uporablja praviloma fosilna goriva. Indeks delovne migracije z leti upada, v letu 2000 je ta znašal 93, do leta 2022 pa se je zmanjšal 74,2. Občina Je z leti prešla iz delovne občine, v bivalno občino.

Demografska slika prebivalstva se slabša. Starih je vedno več, mladih pa vedno manj. Indeks staranja je višji kot slovensko povprečje, kar pomeni, da v občini živi vedno več starega prebivalstva. V letu 2000 je indeks staranja v občini znašal 80,5, v letu 2023 znaša indeks 152,2. Vse več starejšega prebivalstva je odvisnih od delovno sposobnih prebivalcev. Povprečna starost se je iz leta 2000 zvišala iz 38,4 leta na 44 let.

Število priseljencev se povečuje in srečujemo se s številnimi problemi, od neznanja slovenskega jezika, nevključevanja v lokalno okolje. V letu 2008 je znašal delež tujih prebivalcev v občini 4,3 %, v letu 2023 znaša 16,7 %. Delež tujcev v Sloveniji znaša v letu 2023 9%.

Med prebivalci, starimi na 15 let prevladujejo prebivalci, z doseženo osnovnošolsko izobrazbo in manj ter srednješolsko izobrazbo. Teh je okoli 85%. Prebivalcev, starih 15 let ali več z doseženo visokošolsko izobrazbo in več je le 15%.

V občini je tudi veliko plazovito območje nad Koroško Belo, ki ogroža vas Koroška Bela.

Za Jesenice je pomembno, da se uvrstijo med obmejna problemska območja, zato bi bilo potrebno spremeniti merila. Občina Jesenice je obmejna občina v kateri živijo vsi prebivalci v 10 – kilometrskem obmejnem pasu. Občine okoli Jesenic so že vsa leta v tem območju, Jesenice pa ne. To je pomembno z vidika, saj s tem dobimo možnost kandidiranja na različne razpise za izboljšanje prometne dostopnosti, izboljšanja gospodarskega stanja, spodbujanje razvoja človeških virov, izboljšanje kakovosti bivanja in izboljšanja dostopnosti storitev.

S spoštovanjem,

|  |  |
| --- | --- |
|  | mag. Vera Djurić Drozdek  DIREKTORICA OBČINSKE UPRAVE |